
Noteikumu projekts "Eiropas Savienības Kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība", 4.1.1.2. pasākuma "P.Stradiņa klīniskās universitātes slimnīcas infrastruktūras attīstība" un 4.1.1.5. pasākuma “Neatliekamās medicīniskās palīdzības dienesta attīstība” īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Saskaņā ar Eiropas Parlamenta un Padomes 2021. gada 24. jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 18. un 86. pantā noteikto atļaut Centrālajai finanšu un līgumu aģentūrai pirms Eiropas Komisijas lēmuma par vidusposma pārskatu slēgt līgumus par projekta īstenošanu ar 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.2. pasākuma "P.Stradiņa klīniskās universitātes slimnīcas infrastruktūras attīstība" (turpmāk – 4.1.1.2.) finansējuma saņēmēju valsts sabiedrības ar ierobežotu atbildību "Paula Stradiņa klīniskā universitātes slimnīca" par kopējo plānoto finansējumu 151 185 240 euro, tai skaitā Eiropas Reģionālās attīstības fonda finansējums ir 128 507 454 euro un nacionālais finansējums, kas iekļauj valsts budžeta un privāto finansējumu, ir 22 677 786 euro apmērā.
· 4. Atbalstīt, ka starpība starp šī ziņojuma 2.punktā minēto 4.1.1.2. pasākumam pieejamo kopējo finansējumu un līdz Eiropas Komisijas lēmuma par vidusposma pārskata apstiprināšanas plānoto kopējo finansējumu 104 502 947 euro apmērā, tai skaitā Eiropas Reģionālās attīstības fonda finansējumu 88 827 505 euro apmērā un nacionālo finansējumu, kas iekļauj valsts budžeta un privāto finansējumu, 15 675 442 euro apmērā, tiks nodrošināta no valsts budžeta virssaistībām.

